CELEX: 32021R0600
Language: et
Date: 2021-04-07 00:00:00
Title: Komisjoni rakendusmäärus (EL) 2021/600, 7. aprill 2021, teatavate kaupade klassifitseerimise kohta kombineeritud nomenklatuuris

14.4.2021   
               
               
                  ET
               
               
                  Euroopa Liidu Teataja
               
               
                  L 127/26
               
            
         KOMISJONI RAKENDUSMÄÄRUS (EL) 2021/600,
         7. aprill 2021,
         teatavate kaupade klassifitseerimise kohta kombineeritud nomenklatuuris
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
         ning arvestades järgmist:
         
                     (1)
                  
                  
                     Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
                  
               
                     (2)
                  
                  
                     Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
                  
               
                     (3)
                  
                  
                     Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
                  
               
                     (4)
                  
                  
                     On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja määruse (EL) nr 952/2013 artikli 34 lõike 9 kohaselt tugineda veel teatava perioodi vältel. Kõnealuseks perioodiks tuleks kehtestada kolm kuud.
                  
               
                     (5)
                  
                  
                     Tolliseadustiku komitee ei ole eesistuja määratud tähtaja jooksul oma arvamust esitanud,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
         
         
            Artikkel 2
            Siduvale tariifiinformatsioonile, mis ei ole kooskõlas käesoleva määrusega, võib määruse (EL) nr 952/2013 artikli 34 lõike 9 kohaselt tugineda veel kolm kuud pärast käesoleva määruse jõustumist.
         
         
            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 7. aprill 2021
            
               
                  Komisjoni nimel
               
               maksunduse ja tolliliidu peadirektoraadi
               
                  peadirektor
               
               
                  Gerassimos THOMAS
               
            
         
         
            (1)  ELT L 269, 10.10.2013, lk 1.
         
            (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).
      
      
         
            LISA
            
                        Kauba kirjeldus
                     
                     
                        Klassifikatsioon
                        (CN-kood)
                     
                     
                        Põhjused
                     
                  
                        (1)
                     
                     
                        (2)
                     
                     
                        (3)
                     
                  
                        Volframisulamist vardad, mis sisaldavad üle 94 % massist volframi ja 1,5 % massist lantaani, pikkusega 150 mm ja läbimõõduga 3 mm. Vardad ei ole saadud paagutamisel, neil ei ole pinnakatet ega räbustit. Nende otsad on nürid (st ilma teravate tippudeta) ja nad on üksikult värviga märgistatud. Värvimärgistus tähistab legeerivat elementi ja volframisisaldust. Vardad on pakitud partiidena.
                        Vardaid tuleb teritada ja neid kasutatakse keevituselektroodidena TIG-keevituseks (Tungsten Inert Gas (TIG)). Elektroodi otstarve selle keevitusprotsessi ajal on tekitada kaar elektroodi ja töödeldava detaili vahel. Elektrood ei sula protsessi käigus, st see on sulamatu.
                     
                     
                        8101 99 10 
                     
                     
                        Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, XV jaotise märkusega 3 ja märkuse 5 punktiga a, grupi 74 märkuse 1 punktiga d, grupi 81 alamrubriigi märkusega 1 ning CN-koodide 8101 , 8101 99  ja 8101 99 10  sõnastusega.
                        Vardad peavad läbima spetsiaalse otste lihvimise protsessi, et saavutada selline otste kuju, et neid saaks kasutada elektroodidena TIG-keevituses. Seetõttu ei leita tootel olevat tollile esitamisel rubriigi 8515  keevitusseadmete keevituselektroodide objektiivseid omadusi. Järelikult ei või toodet klassifitseerida rubriiki 8515  kuuluvate metallide kaarkeevitusseadmete osadena.
                        Toode vastab selle objektiivseid tunnuseid ja omadusi arvestades rubriigi 8101  sõnastusele, mis hõlmab volframit ja sellest valmistatud tooteid. (Vt ka harmoneeritud süsteemi (HS) selgitavad märkused, rubriik 8101 , esimene lõik, milles on märgitud, et volframist latid, mis on valtsitud või tõmmatud varrasteks, kuuluvad sellesse rubriiki. See säte on kooskõlas ka rubriiki 8311  käsitlevate HSi selgitavate märkuste esimese lõiguga, mille kohaselt mitteväärismetallist elektroodid, mis ei ole räbustiga kaetud või räbustikust südamikuga, ei kuulu rubriiki 8311  ja tuleb vastavalt nende koostismaterjalile klassifitseerida asjakohastesse gruppidesse.)
                        Seega tuleb toode klassifitseerida CN-koodi 8101 99 10  alla kui volframist varbmaterjal (v.a üksnes paagutamisel saadud).